|  |  |
| --- | --- |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI** |

OBAVIJEST

O POČETKU ZAPRIMANJA ZAHTJEVA ZA SUFINANCIRANJE PRIJEVOZA ZA UČENIKE OSNOVNIH I SREDNJIH ŠKOLA TE STUDENTE

**Obavještavamo javnost posebice roditelje i učenike osnovnih i srednjih škola te studente da od 01.rujna 2020.godine Općina Matulji počinje zaprimati zahtjeve za sufinanciranje** troškova prijevoza.

Uvjeti i način ostvarivanja prava na sufinanciranje utvrđeni su zaključcima općinskog načelnika i to:

1. ***SUFINANCIRANJE TROŠKOVA PRIJEVOZA UČENIKA OSNOVNIH ŠKOLA***

Pravo na sufinanciranje imaju učenici upisani u OŠ „Dr. Andrija Mohorovičić“ Matulji i OŠ „Drago Gervais“ Brešcas prebivalištem na području Općine Matulji, koji ne ostvaruju sufinanciranje javnog prijevoza od strane Primorsko-goranske županije budući je udaljenost od mjesta prebivališta do škole manja od 3 km za učenike od 1. – 4. razreda te manja od 5 km za učenike od 5.-8. razreda, uz uvjet da od mjesta prebivališta do škole kojoj pripadaju temeljem prebivališta postoji minimalno jedna autobusna stanica.

Učenicima će se sufinancirati **50 % cijene** mjesečne autobusne karte za razdoblje **od 01.09.2020. do 30.06.2021. godine**

**Sufinanciranje za vrši plaćanjem računa od strane prijevoznika ispostavljanog temeljem odobrenja.**

1. ***SUFINANCIRANJE TROŠKOVA PRIJEVOZA UČENIKA SREDNJIH ŠKOLA***

Pravo na sufinanciranje imaju učenici redovne učenike srednjih škola s prebivalištem na području Općine Matulji koji pohađaju srednju školu u školskoj godini 2020/2021.

1. Za učenike koji pohađaju srednju školu na području PGŽ-a, Općina Matulji sufinancira troškove prijevoza u iznosu od 20% cijene mjesečne pokazne karte i to u razdoblju rujan 2020.- lipanj 2021.godine.

**Sufinanciranje se vrši plaćanjem računa zaprimljenim od strane prijevoznika.**

1. Za učenike koji pohađaju srednju školu izvan područja PGŽ-a Općina Matulji sufinancira troškove prijevoza u visini od 20% cijene mjesečne putne karte od mjesta prebivališta do Grada Rijeke i to u razdoblju rujan 2020.- lipanj 2021.godine.

Sufinanciranje se vrši plaćanjem obračunatog iznosa na račun podnositelja za razdoblje od mjeseca u kojem je zahtjev podnesen do mjeseca lipnja 2021.godine i to½ obračunatog iznosa u roku od 8 (osam) dana od dana izdavanja ovog odobrenja, a druga ½ do 30.04.2021.godine.

Zahtjevi se podnose na propisanim obrascima koji su dostupni **na web stranicama Općine Matulji pod rubrikom „obrasci“ kao i u Općini Matulji**. Zahtjevi se mogu podnositi počevši od 01.rujna 2020.godine i to

* putem e-maila [opcina.matulji@matulji.hr](mailto:opcina.matulji@matulji.hr) ili poštom,
* izuzetno osobno u pisarnici Općine Matulji u uredovno radno vrijeme radi epidemioloških razloga.

1. ***SUFINANCIRANJE TROŠKOVA PRIJEVOZA STUDENATA***

Pravo na sufinanciranje imaju redovni studenti s prebivalištem na području Općine Matulji u akademskoj godini 2020/2021.

1. Za studente koji studiraju na visokoškolskim ustanovama na području PGŽ-a, Općina Matulji sufinancira troškove prijevoza u iznosu od 33% cijene mjesečne pokazne karte i to u razdoblju listopad 2020.- rujan 2021.godine, osim mjeseca kolovoza.

Sufinanciranje se vrši plaćanjem računa zaprimljenim od strane prijevoznika.

1. Za studente koji studiraju na visokoškolskim ustanovama izvan područja PGŽ-a Općina Matulji sufinancira troškove prijevoza u visini od 33% cijene mjesečne putne karte od mjesta prebivališta do Grada Rijeke i to u razdoblju listopad 2020.- rujan 2021.godine, osim mjeseca kolovoza.

Sufinanciranje se vrši plaćanjem obračunatog iznosa na račun podnositelja za razdoblje od mjeseca u kojem je zahtjev podnesen do mjeseca rujna 2021.godine i to½ obračunatog iznosa u roku od 8 (osam) dana od dana izdavanja ovog odobrenja, a druga ½ do 30.04.2021.godine.

Zahtjevi se podnose na propisanim on line obrascima koji su dostupni **na web stranicama Općine Matulji pod rubrikom „obrasci“ kao i u Općini Matulji**.

Zahtjevi se mogu podnositi:

* počevši od 22.rujna 2020.godine

Zahtjevi se podnose:

* putem <https://docs.google.com/forms/d/14YDXQIo0_zq3AgDDf1U9NDm665WT0Ju_SO2lYkheybk/edit>
* ili poštom,
* izuzetno osobno u pisarnici Općine Matulji u uredovno radno vrijeme radi epidemioloških razloga.